Title: Grad Niš je aplicirao i prema japanskoj ambasadi za projekat Popos u vrednosti od 82
Author: Owner
Last saved by: Goran Stojic

GRAD NIŠ APLICIRAO ZA SREDSTVA IZ PROJEKTA “POPOS” JAPANSKE AMBASADE U SRBIJI

       Vozilo za osobe sa invaliditeom sa ruranog područja

*Grad kod resornog ministarstva aplicirao sa novim projektom, a dao projekta je i nabavka specijalnog vozila za osobe sa invaliditetom sa ruralnog područja
*Projekat predviđa adaptaciju magacinskog prostora  u kome će Crveni krst  skladištiti pakete i namirnica kako za Narodnu kuhinju tako i za naugroženije iz ruralnih sredina

         Grad Niš je aplicirao prema japanskoj ambasadi za projekat “Popos” u vrednosti od 82. 000 evra, a radi se o projektu koji je svojevrsna jednokratna i nepovratna pomoć koja može biti iskorišćena za realizaciju programa koji se navodi u konkursnoj dokumnetaciji, a to je niz programa koji se mogu realizovati, saznajemo od gradske većnice Tijane Đorđević Ilić. Ona dodaje da, dok se čeka na sredstva japanske donacije, odnosno na njihov odgovor, grad je i ka ministarstvu aplicirao za novi projekat. 
        “U pitanju je projekat  koji predviđa adaptaciju magacinskog prostora  u kome će Crveni krst  skladištiti pakete i namirnica kako za Narodnu kuhinju tako i za naugroženije iz ruralnih sredina”, kaže gradska većnica Tijana Đorđević Ilić. 
          Ovaj projekat podrazumeva  i nabavku specijalnog vozila za osobe sa invaliditetom  gde će se na kućni prag voziti paketi i namirnice .
        “Vozilom će se prevoziti  osobe sa invaliditetom iz ruralnih sredina do Doma zdravlja i drugih institucija. Voziće se stručni timovi koji će razgovarati sa ljudima i pružati psihosocijalnu pomoć  i podršku. Radiće se radno okupacione terapije . Planira se i usluge gerontodomaćice za osobe sa invaliditetom po ruralnom području”, dodaje gradska većnica. 
          Inače, u prvom delu projekta od Ministarstva i Crvenog krsta Srbije dobijeno je  500 paketa namirnica na godišnjem nivou koji su namenjeni najugroženijim stanovnicima seoskih područja, a osobe su sa invaliditetom ili su korisnici Narodne kuhinje koji su na spisku, nesposobni su za rad ili ne mogu da dođu do svojih punktova.
         Kupovinom jednog ovakvog specijalnog vozila na dobitku bi bili upravo oni najsiromašniji i najugroženiji koji žive daleko od grada i kojima je najteže da ostvare većinu svojih prava. Korišćenjem ovog vozila njima bi se olakšao dolazak kod lekara, pa bi to uticalo i na poboljšanje njihovog sveukupnog zdravlja, a mogli bi da završe i mnoge poslove vezane za druge institucije u gradu do kojih do sada nisu stizali. Sa druge strane biće im pristupačnija i pomoć gerontodomaćica koje bi im pomogle u kući i olakšale svakodnevicu.
                                         V.P.
LEG:NIŠ U PROJEKTU “POPOS”:vozilo bi rešilo mnogo problema osoba sa invaliditetom na selima

(Projekat “Nišlije se uključuju u odlučivanje” sufinansiran iz budžeta grada Niša)